Прыйшоў ў прыёмную камісію, там старшакурснікі прымалі дакументы. Прыйшлі з імі да дырэктара, ён паглядзеў на даведку, і кажа: “Нікому не паказвай гэтую паперку, зараз у нас ідзе другі экзаменацыйны паток, ідзі, здавай яшчэ раз”. Ён не меў права, але ж зрабіў такую ўступку, каб я здаў лепш. Але ж я здаў горш… Па беларускай мове я атрымаў “тройку”, там мяне “пасадзілі” на суфіксах. Я ўжо вырашыў, што не паступіў, і паехаў дамоў. Аднак конкурс там быў меншы, чым ў Беларускі дзяржаўны ўніверсітэт.